ไฟแนนซ์ทูเดย์
&#8220;ถ้าอยากจะประสบความสำเร็จ ต้องกล้าที่จะเปลี่ยนแปลงตัวเอง&#8221;
29 ส.ค. 2554

“ถ้าอยากจะประสบความสำเร็จ ต้องกล้าที่จะเปลี่ยนแปลงตัวเอง”
โดย..ต้นกล้า
การประชุมคณะรัฐมนตรี (ครม.) ครั้งแรกของ รัฐบาลยิ่งลักษณ์ ชินวัตร เลขาธิการคณะรัฐมนตรี อำพน กิตติอำพน ได้รายงานให้ที่ประชุม ครม.รับแซบเพื่อการตัดสินใจว่า นอกเหนือจากแนวนโยบายต่างๆ แล้ว รัฐบาลต้องตัดสินใจพิจารณาแต่งตั้งคณะกรรมการชุดต่างๆ ที่รัฐบาลเก่าได้ตั้งไว้ด้วย เพราะจะหมดวาระลงในปลายเดือน ก.ย.นี้จำนวนหนึ่ง
 




รัฐมนตรีหลายคนฟังแล้วอึ้ง... จึงถามว่า จำเป็นแค่ไหน เลขาธิการ ครม. บอกว่า จำเป็น เพราะถ้าไม่มีการตั้งงานก็ไม่เดิน ทุกอย่างชอร์ตหมด และไม่ใช่ชอร์ตนิดหน่อยนะมากเลยแหละ เอ่อครือว่า กรรมการที่รัฐบาลชุดที่แล้วตั้งขึ้นมาในรอบ 2 ปีเศษนั้นมีถึง 130 คณะ อะจึ๋ย...
ขณะนี้ ขรรค์ ประจวบเหมาะ กำลังไปได้ดีกับตำแหน่งที่ปรึกษาของ แบงก์ ออฟ ไชนา เจ้าตัวบอกว่า สบายใจกว่ากันเยอะเลย ส่วนเรื่องที่ถูกแซวว่าจะไปสมัครเป็น ผู้อำนวยการสำนักงานสลากกินแบ่งรัฐบาล แทน วันชัย สุระกุล ที่กำลังจะออกในเดือน ต.ค.นี้นั้น ขรรค์บอกว่า คงมีคุณสมบัติไม่ผ่าน เพราะอายุเกิน เข้าขั้น สว. หรือ สูงวัยไปแล้ว ฮ่าๆ 
ศุกร์ที่ผ่านมา สำนักงานใหญ่ ธ.ก.ส. สดใสเป็นอย่างยิ่ง เมื่อ ธีระชัย ภูวนาถนรานุบาล รมว.คลัง ควง 2 รมช. บุญทรง เตริยาภิรมย์ กะ วิรุฬ เตชะไพบูลย์ มอบหมายงาน ปรากฏว่าธนาคารเพื่อการเกษตรและสหกรณ์การเกษตรแห่งนี้คึกคักยังกะรายการแข่งขันกอล์ฟ เดอะ มาสเตอร์ เพราะโต้โผจัดการ ลักษณ์ วัจนานวัช ผู้จัดการ ธ.ก.ส. จัดเตรียม “แจ็กเกตเขียว” สวมให้กับรัฐมนตรีทั้ง 3 หน่อสวมใส่ เขียวสดใสเป็นใบไม้ร่าเริงกันทั้งงาน 
เงินกำลังจะหมุนไป กำลังจะหมุนไปให้ชุมชน พอ ธีระชัย เอ่ยปากปั๊บ ลักษณ์ บอกปุ๊บว่า ธ.ก.ส.พร้อมใส่เงินปั้นกองทุนหมู่บ้านและชุมชนเมืองหมู่บ้านละ 1 ล้านแล้ว ตอนนี้ ธ.ก.ส.ได้สนับสนุนเงินไปแล้ว 5.99 หมื่นกองทุน จาก 7.92 หมื่นกองทุน ยกชั้นเป็นสถาบันการเงินชุมชนได้ 265 แห่งแล้ว ขอให้สั่งมา ธ.ก.ส.ทำด้ายยยโม้ด